CELEX: C2007/183/32
Language: lv
Date: 2007-08-04 00:00:00
Title: Lieta C-249/07: Prasība, kas celta 2007. gada 23. maijā — Eiropas Kopienu Komisija/Nīderlandes Karaliste

4.8.2007   
            
            
               LV
            
            
               Eiropas Savienības Oficiālais Vēstnesis
            
            
               C 183/19
            
         Prasība, kas celta 2007. gada 23. maijā — Eiropas Kopienu Komisija/Nīderlandes Karaliste
   (Lieta C-249/07)
   (2007/C 183/32)
   Tiesvedības valoda — holandiešu
   Lietas dalībnieki
   
      Prasītāja: Eiropas Kopienu Komisija (pārstāvji — M. Konstantinidis un S. B. Noë, pārstāvji)
   
      Atbildētāja: Nīderlandes Karaliste
   Prasītājas prasījumi:
   
               —
            
            
               atzīt, ka, ieviešot iepriekšējas atļaujas sistēmu attiecībā uz tādām citu dalībvalstu izcelsmes austerēm un gliemenēm, kuras pieder pie Nīderlandē sastopamajām sugām un kuras tiks iestādītas Nīderlandes piekrastes ūdeņos, Nīderlandes Karaliste nav izpildījusi pienākumus, kas tai uzlikti ar EKL 28. un 30. pantu;
            
         
               —
            
            
               piespriest Nīderlandes Karalistei atlīdzināt tiesāšanās izdevumus.
            
         Pamati un galvenie argumenti
   Nīderlandes tiesiskajā regulējumā paredzētais aizliegums bez iepriekšējas atļaujas citu dalībvalstu izcelsmes austeres un gliemenes iestādīt Nīderlandes piekrastes ūdeņos, ir šķērslis Kopienas iekšējai tirdzniecībai un citu dalībvalstu izcelsmes austeru un gliemeņu piekļuvei tirgum.
   Šis valsts pasākums nav pamatots.